CELEX: 62020TN0581
Language: da
Date: 2020-09-21 00:00:00
Title: Sag T-581/20: Sag anlagt den 21. september 2020 — YP mod Kommissionen

3.11.2020   
            
            
               DA
            
            
               Den Europæiske Unions Tidende
            
            
               C 371/29
            
         
      Sag anlagt den 21. september 2020 — YP mod Kommissionen
      (Sag T-581/20)
      (2020/C 371/33)
      Processprog: fransk
      
         Parter
      
      
         Sagsøger: YP (ved advokaterne J. Van Rossum og J.-N. Louis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Kommissionens afgørelse af 14. november 2019 om ikke at forfremme sagsøgeren til lønklasse AD14 i forfremmelsesåret 2019.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om tilsidesættelse af artikel 45 i vedtægten for tjenestemænd i Den Europæiske Union (herefter »vedtægten«). Sagsøgeren har gjort gældende, at Kommissionen ikke har taget hensyn til hendes talrige sprogkombinationer ved sammenligningen af fortjenester.
               
            
                  2.
               
               
                  Andet anbringende om tilsidesættelse af princippet om uskyldsformodning. Sagsøgeren har gjort gældende, at den anfægtede afgørelse automatisk har udelukket hende fra de forfremmelsesværdige tjenestemænd i medfør af en administrativ praksis, som består i automatisk at tage alle de ansatte af forfremmelseslisten, som er genstand for en undersøgelse eller som har fået en administrativ eller disciplinær sanktion. Ifølge sagsøgeren tilsidesætter en sådan praksis princippet om uskyldsformodning.
               
            
                  3.
               
               
                  Tredje anbringende om tilsidesættelse af aftalen om forlig af 18. september 2019 i sag T-562/18, YP mod Kommissionen, og i sag T-563/18, YP mod Kommissionen. Sagsøgeren er af den opfattelse, at denne aftale binder parterne og at de er forpligtede til at overholde dennes indhold.
               
            
                  4.
               
               
                  Fjerde anbringende om tilsidesættelse af artikel 9, stk. 3, i bilag IX til vedtægten. Sagsøgeren har anført, at der i henhold til denne artikel kun kan iværksættes en enkelt disciplinær sanktion for en og samme fejl. Selv om en automatisk udelukkelse fra listen over foreslåede ansatte og listen over forfremmede ansatte ikke i sig selv udgør en disciplinær sanktion, er den imidlertid ikke desto mindre en direkte konsekvens af indledningen af en undersøgelse, en disciplinær forfølgning eller en disciplinær sanktion.